Neljapäeval 11. märtsil toimus Kuusalu keskkooli hoolekogu järjekordne koosolek, teine 2004. aastal. Arutati järgmisi küsimusi:

1. Kooli ümbruse detailplaneering

2. Edukamate õpilaste premeerimine

3. Pedagoogide töötasustamisest 2004. aastal

4. Võlglaste küsimus

Hoolekogu liikmete ettepanekud, mida tuleks DP-s kindlasti käsitleda

· DP-s näha ette võimalust, et Kuusalu keskkool laieneb tulevikus (uus õppekorpus, töökojad, uus võimla, ujula, suusa- ja jalgrattahoidla vms);

· DP-s näha ette ka nn “kooli mäe” ja tenniseväljakute arendamise võimalus;

· DP-s näha ette võimalus planeeritavale maa-alale ühe-kahe 12-24 korteriga (maksimaalselt 2…3-korruselise) elamu ehitamise võimalust – see aitaks la​hen​dada tulevikus tekkida võivat ametipindade probleemi;

· Teha DP-s ettepanekuid kooliümbruse maastiku kujundamiseks (kiviktaimlad, iluaed, dendropark vms);

· DP-s lahendada kooli ümbritseva piirkonna liiklusskeem (auto- ja jalakäijate teed);

· DP-s lahendada piirkonnale vajaliku tehniliste kommunikatsioonidega varustatus (veevarustus, kanalisatsioon, gaas, elekter jne)

Arutati lapsevanema poolt tehtud ettepanekut vabastada “4-5”-lised õpilased kapimaksust.

Otsustati: 

1. Hoolekogu ei toetanud lapsevanema algatust.

2. Teha hoolekogu liikmetele ülesandeks pakkuda välja variandid milles võiksid seisneda tublimate õppurite premeerimine.

3. Teha ettepanekud kui suure summa võiks premeerimiseks kulutada.

Kõneldi olukorrast, mis on volikogus kujunenud pedagoogide palgamääruse ümber. Volikogus on eelnõu, kus on sees meie poolt taotletud palga alammäära mõiste sees, samuti 12%-line palgatõus, kuid on val​la​​valitsus on esitanud pa​ran​dus​et​te​paneku, mille majanduskomisjon on heaks kiit​nud, jät​​ta palkade alammäärad 2003. aasta tasemele. Kas me jääme oma hoo​lekogu jaa​nuari​kuise otsuse juurde?

Otsustati:

Kuusalu keskkooli hoolekogu jääb oma eelmisel koosoleku otsuse juurde so taotleme pedagoogide palgaastmestiku asendamist palga alammääraga, kusjuures alammäär kasvab võrreldes 2003. aasta omaga 12%.
Direktor teavitas hoolekogu, et vallavalitsus nõuab, et kool tegeleks võlglastelt võla sisse nõud​mi​sega. Hoolekogu otsustas teha vallavalitsusele ettepaneku pidada ise arvestust võlglaste üle ning võtta kasutusele meetmed võlgade likvideerimiseks.

